రూపాయి
దేశవిభజన తరువాత మొదట్లో పాకిస్తాను భారత రూపాయినే వాడేది; దానిపై పాకిస్తాను ముద్ర వేసుకునేవారు. గతంలో కువైట్, బహ్రెయిన్, కతర్, యు.ఎ.ఇ, మలేసియా లలో కూడా భారత రూపాయినే అధికారిక ద్రవ్యంగా వాడేవారు. దేశం బయట చెలామణీ కోసమై, ప్రత్యేకంగా గల్ఫ్ రూపీని 1959 మే 1 నాటి చట్టసవరణ ద్వారా భారత ప్రభుత్వం ప్రవేశపెట్టింది. బంగారం దొంగరవాణా ద్వారా దేశ విదేశీ మారక ద్రవ్యంపై వస్తున్న వత్తిడిని తగ్గించందుకు గాను ఈ చర్య తీసుకున్నారు. 1966 జూన్ 6 న భారత్ తన ద్రవ్య విలువను తగ్గించినపుడు అప్పుడు గల్ఫ్ రూపీని వాడుతున్న ఒమన్, కతర్, ఇప్పటి యు.ఎ.ఇ లోని దేశాలు గల్ఫ్ రూపీ స్థానంలో తమ తమ ద్రవ్యాలను ప్రవేశపెట్టాయి. కువైట్ 1961 లోను, బహ్రెయిన్ 1965 లోను ఆ పని చేసేసాయి.
కరెన్సీ సంకేతం
కరెన్సీ (డబ్బు) మొత్తాలను రాసేటప్పుడు సంకేతం యొక్క స్థానం కరెన్సీని బట్టి మారుతుంటుంది. పలు కరెన్సీలు, ప్రత్యేకించి లాటిన్ అమెరికా మరియు ఆంగ్లం మాట్లాడే ప్రపంచ దేశాల్లో సంకేతాన్ని డబ్బు మొత్తానికి పూర్వ భాగంలో (ఉదాహరణకు, "£50.00" ) రాస్తారు. మరికొన్ని దేశాలు డబ్బు మొత్తం విలువకు ఆవల (ఉదాహరణకు, "50.00 S₣" ) చూపిస్తారు. పోర్చుగల్ ఎస్కుడో మరియు ఫ్రాన్స్ ఫ్రాంక్‌లు రద్దవడానికి ముందు కరెన్సీ సంకేతాలను వాటి దశాంస స్థానం వద్ద (ఉదాహరణకు, "50$00" లేదా "12₣34" ) చూపించేవారు. జాతీయ ప్రమాణం లేని నేపథ్యంలో ఉపయోగిస్తున్న ప్రామాణిక ఐరోపా సంకేతం (€). దీనిని ద్రవ్య మొత్తానికి పూర్వ భాగంలో వాడుతారు. అయితే పలు యూరోజోన్ (యూరో చెలామణి దేశాలు) దేశాలకు ఆధార లేదా ఉత్పాదక ప్రత్యామ్నాయ నిబంధనలు ఉన్నాయి.